stanford-oval/wikipedia huggingface dataset:
תקופת השופטים
ארכאולוגיה

תקופת השופטים היא בסוף תקופת הברונזה ובתחילת תקופת הברזל. ישנם מספר ממצאים ארכאולוגיים שנמצאו, הקשורים לתקופת השופטים:
באתר הארכאולוגי בחורבת אל־ראעי נמצא פך מחרס המתוארך לתקופת השופטים ועליו הכתובת "ירובעל". ירובעל הוא שמו של השופט גדעון בן יואש.
בחפירות בתל בית-שמש נמצא חותם אבן ועליו חרוט אדם הנלחם בבעל חיים גדול, ויש הטוענים שזוהי עדות ארכאולוגית לשופט שמשון שמתואר עליו שהכה אריה בידיו.
ראו גם

ספר שופטים
התקופה הישראלית
היסטוריה של עם ישראל#תקופת המקרא עד המלוכה
קריטרכיה
לקריאה נוספת

יהודה אליצור, מבוא לספר שופטים, דעת מקרא, הוצאת מוסד הרב קוק, תשמ"ו.
אברהם רמר, איש לשבטו, תשנ"ח.
ישראל פינקלשטיין, הארכאולוגיה של תקופת ההתנחלות והשופטים, הוצאת הקיבוץ המאוחד, 1986.
הערות שוליים

↑  ספר שופטים, פרק ד', פסוק ד'
↑  תלמוד בבלי, מסכת סוכה, דף כ"ז, עמוד ב' וברש"י שם
↑  יאיר קראוס, כתובת נדירה מימי השופטים נמצאה ליד קריית־גת, באתר מקור ראשון, ‏12/07/2021
↑  האם נמצא תיעוד ארכיאולוגי נדיר לעלילות שמשון?, באתר אוניברסיטת תל-אביב
| תקופת השופטים |
| --- | --- | --- |
| שופטי ישראל | עתניאל בן קנז • אהוד בן גרא • שמגר בן ענת • דבורה הנביאה • גדעון בן יואש •  תולע בן פואה • יאיר הגלעדי • יפתח הגלעדי • אבצן מבית לחם • אילון הזבולוני • עבדון בן הלל • שמשון  • עלי הכהן • שמואל הנביא • יואל ואביה בני שמואל |  |
| דמויות בולטות נוספות | בני קיני • ברק בן אבינעם • יעל אשת חבר הקיני • אבימלך בן גדעון • יותם בן גדעון • פינחס בן אלעזר הכהן • אלקנה • חנה • פנינה • חפני ופינחס • אשת פינחס • מנוח • אשת מנוח • בת יפתח • משפחת אביעזר • יהונתן בן גרשום |  |
| דמויות במגילת רות | אלימלך • בעז • נעמי • רות • ערפה • מחלון וכליון |  |
| דמויות נוכריות בולטות | עגלון מלך מואב • יבין מלך חצור • סיסרא • דלילה • אם סיסרא • כושן רשעתים • זבח וצלמונע |  |
| אירועים | מלחמת סיסרא • שירת דבורה • פסל מיכה • פילגש בגבעה • מגילת רות |  |
| מקומות | גלגל • משכן שילה • נחלות שבטי ישראל • המצפה • מעברות הירדן • חרושת הגויים •  קריית יערים • אלון מעוננים • אלון מוצב • תומר דבורה • בית אל • מרוז |  |
| עמים | שבעת העממים • כנען • פריזי • יבוסי • אמורי • חיווים • חתים • גרגשי • ארמים • מואב • עמון • עמלק • פלשתים • מדין • בני קדם • הקיני |  |
תומאס גיבסון

| --- | --- |
גיבסון במהלך צילומי "מחשבות פליליות" בשנת 2010
גיבסון במהלך צילומי "מחשבות פליליות" בשנת 2010
 לידה:  3 ביולי 1962 (בן 62) צ'ארלסטון, קרוליינה הדרומית, ארצות הברית ארצות הברית
 שם לידה:  Thomas Ellis Gibson 
 מדינה:  ארצות הברית 
 תקופת הפעילות:  מ-1987 
 מקום לימודים:  בית הספר ג'וליארד  מכללת צ'ארלסטון  Bishop England High School 
 מספר צאצאים:  3
 thomasgibsononline.com
 פרופיל ב-IMDb
 
תומאס אליס גיבסון (באנגלית: Thomas Ellis Gibson; נולד ב-3 ביולי 1962) הוא שחקן אמריקאי, המוכר בשל תפקידיו כדניאל ניילנד בסדרה "שיקגו הופ", גרג מונטגומרי בסדרה "דארמה וגרג" וארון הוצ'נר בסדרה "מחשבות פליליות".
ביוגרפיה

גיבסון נולד בצ'ארלסטון שבקרוליינה הדרומית. אביו היה עורך דין, וכיהן כחבר בסנאט של קרוליינה הדרומית מטעם המפלגה הדמוקרטית. אמו הייתה עובדת סוציאלית. הוא החל לשחק בגיל 9, בתיאטרון ילדים מקומי, ובהמשך בתיאטרון לבני נוער.
ב-1979 החל ללמוד במכללת צ'ארלסטון, וב-1981 התקבל לבית הספר לאמנויות הבמה ג'וליארד בניו יורק, בו למד עד 1985. במהלך שנות ה-80 השתתף במספר מחזות בברודוויי.
קריירה

הופעתו הטלוויזיונית הראשונה הייתה באחד מפרקי סדרת הדרמה המשפטית "Leg Work" של רשת CBS, בשנת 1987.
בין 1988 ל-1990 השתתף באופרת הסבון "כשהעולם מסתובב" של רשת CBS, וב-1990 השתתף באופרת הסבון "עולם אחר" של רשת NBC.
ב-1992 רשם גיבסון את הופעתו הקולנועית הראשונה, בתפקיד בסרט "הרחק מכאן", בכיכובם של טום קרוז וניקול קידמן.
ב-1993 גילם את התפקיד הראשי בסרט "אהבה ושרידי אנוש" בבימויו של הבמאי הקנדי דני ארקאן. בשנה זו גם שיחק במיני-סדרת הטלוויזיה "סיפורי סן פרנסיסקו", שעלתה בערוץ 4 הבריטי ומבוססת על סדרת הספרים מאת ארמיסטד מופין.
ב-1994 החל לגלם את דמותו של ד"ר דניאל ניילנד בסדרה "שיקגו הופ" של רשת CBS. הוא גילם את התפקיד עד 1998, ובשנים 1995, 1996 ו-1997 היה מועמד עם צוות הסדרה לפרס גילדת שחקני המסך בקטגוריית אנסמבל השחקנים הטוב ביותר בסדרת דרמה.
בשנת 1997, בנוסף שיחק בסרט הטלוויזיה "הילד של השטן", סרט אימה לצד מאיה רודולף.
גיבסון החל ב-1997 לגלם את דמותו של גרג מונטגומרי בסדרה הקומית דארמה וגרג של רשת ABC, עד ירידתה מהמרקעים ב-2003. על תפקידו בסדרה היה מועמד בשנים 1999 ו-2000 לפרס גלובוס הזהב בקטגוריית השחקן הטוב ביותר בסדרה קומית. בשנת 2001 גם ביים כמה מפרקי הסדרה.
ב-2005 החל לגלם את דמותו של החוקר ארון הוצ'נר בסדרת הדרמה "מחשבות פליליות של רשת CBS. גיבסון הוא אחד משלושה שחקנים ששיחקו בסדרה בתפקידים ראשיים ב-11 מעונותיה, לצדם של שמאר מור ומתיו גריי גובלר. גם בסדרה זו גם ביים גיבסון כמה מהפרקים בעונות השמינית, התשיעית והעשירית. ב-2016 זמן קצר לאחר תחילת צילומי העונה ה-12 של הסדרה פוטר ממנה, לאחר שבעט במפיק במהלך הצילומים.
במקביל לעבודתו הטלוויזיונית המשיך להשתתף גם בסרטי קולנוע. בין היתר, גילם תפקיד ראשי ב-Psycho Beach Party‏ (2000), ותפקידי משנה ב"עיניים עצומות לרווחה" (1999), "הפלינטסטונס: ויוה רוק וגאס" (2000), "הרס הזוהר" (2000),‏ "Jack the Dog"‏ (2001),‏ "Manhood"‏ (2003)‏, "Come Away Home"‏ (2005),‏ "Berkeley"‏ (2005),‏ "I'll Believe You"‏ (2006), "זה עתה נקברו" (2008‏), וכן דיבב את דמותו של נבל העל "דת'סטרוק" בסרט "Son of Batman"‏ (2014).
חיים אישיים

גיבסון חי עם בת זוגו ושלושת ילדיהם בסן אנטוניו.
הערות שוליים

↑  איתי שטרן, כוכב "מחשבות פליליות" פוטר אחרי שבעט במפיק, באתר הארץ, 13 באוגוסט 2016
| --- | --- |
בקרת זהויות :  BNE: XX1627982  BnF: cb14181370s (data)  GND: 1283886715  ISNI: 0000 0001 1439 0554  LCCN: no98124780  NTA: 191545465  SNAC: w6dj9bd0  SUDOC: 162543751  VIAF: 19305470   WorldCat (עם VIAF): 19305470
הטיה בקביעת מחוזות בחירה

גבולות מחוזות בחירה לבית הנבחרים האמריקאי במדינת קרוליינה הצפונית – המדגימים שימוש בגבולות יוצאי דופן במטרה להטות תוצאות בחירות
הטיה בקביעת מחוזות בחירה (באנגלית אמריקאית: Gerrymandering, גֶ'רימנדרינג) היא פעילות של השלטונות לשינוי גבולותיהם של מחוזות בחירה בבחירות אזוריות באופן שיביא לתוצאות הרצויות על ידי השלטון. זהו יישום של פרדוקס סימפסון.
השיטה נקראת באנגלית ג'רימנדרינג על שמו של מושל מסצ'וסטס, אלברידג' גרי, אשר בתקופת כהונתו, בשנת 1812, נקבעו מחוזות בחירה מוטים במכוון במדינה כדי לתת עדיפות למפלגה הדמוקרטית רפובליקנית בבחירות לסנאט המדינה. צורתו של אחד המחוזות המוטים הוצגה בקריקטורה כסלמנדרה המיתולוגית, ומכאן הלחם הבסיסים gerrymander – שמו של המושל והמילה סלמנדרה (salamander).
קביעת מחוזות בחירה

בבחירות אזוריות, הנציגים לפרלמנט או לכל גוף שלטוני אחר נבחרים באזורים שונים ומייצגים את אזור הבחירה שלהם. לקביעת אזורי הבחירה יש השפעה על תוצאות הבחירות. מקובל שיש צורך שההפרש בין מחוזות שונים ביחס בין מספר הנציגים של אזור הבחירה לבין מספר התושבים באזור הבחירה יהיה קטן, על מנת שלכל אזרח תהיה השפעה יחסית שווה. בגלל נדידת אוכלוסייה בין מחוזות בעקבות אכלוס אזורים חדשים והתרוקנות אזורים אחרים, יש צורך להגדיר מחדש את המחוזות, במיוחד כאשר לכל מחוז יש נציג בודד או מספר מועט של נציגים. (כאשר כל מחוז שולח מספר רב של נציגים, אפשר לשנות את גודל הייצוג במקום את הגבולות).
פוליטיקאים שיש בידיהם את הכוח להגדיר את מחוזות הבחירה יכולים לנצל זאת כדי להגדיר אזורים שיהיו נוחים להם.
שיטות הטיה בבחירת אזורי בחירה

שיטה אחת להטיה היא דחיסה (packing) של כמה שיותר מצביעים בלתי רצויים לקובע המחוזות לתוך מחוז בחירה יחיד על מנת להמעיט את השפעתם על שאר אזורי הבחירה. שיטה אחרת, כמעט הפוכה, היא פיזור (cracking) של בוחרים בלתי רצויים בין אזורי בחירה רבים באופן שלא יגיעו להשפעה משמעותית באף אזור בחירה.
אף על פי שברוב המקרים ההטיה נעשית על ידי שינוי הגבולות של המחוזות, היו גם ניסיונות להעביר אוכלוסייה בין מחוזות על מנת להשיג את אותה תוצאה. בווסטמינסטר יזם פוליטיקאי מהלך של שיווק בתים באזור הבחירה שלו באופן שימשוך בוחרים מהמפלגה שלו. המהלך נתגלה על ידי מבקר פנים והפוליטיקאי נדרש לשלם קנס גדול.[דרוש מקור]
מניעת הטיה בבחירת מחוזות בחירה

בבריטניה ובקנדה קביעת אזורי הבחירה נמסרה לגופים א-פוליטיים, על מנת להמעיט את האפשרויות להטיה.
הפחד מהינדוס מחוזות בחירה מועלה לעיתים כטענה כנגד שימוש בשיטת בחירה אזורית רובנית, ובעד בחירה במספר אזורי בחירה בעלי מספר נציגים שונה לפי גודל האוכלוסייה בכל אזור, ואף בביטול מחזות הבחירה בכללם והנהגת בחירות לאומיות.
מקרים מפורסמים

בבחירות לסיים הפולני בין שתי מלחמות העולם, קבעו הפולנים אזורי בחירה שנבחרו בקפידה באופן שיקטין את הנציגות היהודית בסיים.[דרוש מקור]
בבלגיה החליט הרוב הפלמי ב-2007 להוציא ממחוז בריסל שכונות וולוניות על מנת למנוע מהוולונים השפעה באזור הבחירה החשוב של בירת המדינה.
לאחר שהונהגה אוטונומיה בצפון אירלנד ב-1921, חולקו אזורי הבחירה בצורה שהעדיפה את היוניוניסטים הפרוטסטנטים על הלאומנים הקתוליים שכבר היו במיעוט.
בסינגפור המפלגה השלטת מטה את מחוזות הבחירה, ולעיתים מודיעה על השינוי בשבוע של הבחירות.[דרוש מקור]
הערות שוליים

↑  כאן 11, מכור מראש: השיטה של הפוליטיקאים בארה"ב לקבוע את תוצאות הבחירות, באתר יוטיוב, כתבתו של איתמר מאירי, מתוך חדשות הערב, ‏6 בנוב׳ 2018
↑  ז'ן פייר סטורבאנט, לה מונד, שינוי אזורי הבחירה בבלגיה מחריף העימות בין שני חלקיה, באתר הארץ, 9 בנובמבר 2007
| --- | --- |
בקרת זהויות :  BnF: cb13319271j (data)  LCCN: sh85054710  NARA: 10637550  SUDOC: 028075803 
דוגמה לאיך שינוי גבולות המחוזות משפיע על התוצאות באותן מחוזות
הדגמה כיצד גבולות שונים מביאה לתוצאות שונות ואף הפוכות בהצבעת אותם בוחרים: במצב A מקבלת המפלגה האפורה שלושה חברי פרלמנט (וזוכה בבחירות); במצב B מקבלת המפלגה האפורה שני חברים, והוורודה חבר אחד (האפורה זוכה בבחירות); ובמצב C מקבלת המפלגה הוורודה שני חברי פרלמנט והאפורה רק אחד (הוורודה זוכה בבחירות)
מרדכי גבירטיג

| --- | --- |
 
 לידה:  4 במאי 1877 קרקוב, ממלכת גליציה ולודומריה, האימפריה האוסטרו-הונגרית 
 נרצח:  4 ביוני 1942 (בגיל 65) גטו קרקוב, הגנרלגוברנמן, פולין הכבושה 
 מדינה:  פולין, הרפובליקה הפולנית השנייה 
 לאום:  יהודי-פולני (גליצאי)
 אירועים משמעותיים:  השואה 
 שפות היצירה:  יידיש 
 mordechaj-gebirtig.pl
 חתימה:   
 
מָרְדֳּכַי גֶּבִּירְטִיג(בכתיב יידי: געבירטיג (לעיתים נכתב געבירטיק); בפולנית: Mordechaj Gebirtig;‏ 4 במאי 1877, קרקוב, גליציה (האימפריה האוסטרו-הונגרית) – 4 ביוני 1942, גטו קרקוב) הוא שם העט של מרדכי בּרטיג, משורר ומלחין יידי יהודי-פולני (גליצאי), שנודע בין היתר כמחבר המילים והלחן לשיר "העיירה בוערת".
קורות חיים

מרדכי (מרקוס) בּרטיג נולד בעיר קרקוב שבחבל גליציה, אשר זכה בימים ההם לאוטונומיה מוגבלת באימפריה האוסטרו-הונגרית. הוריו היו יצחק ושפרה בערטיג. בילדותו למד בחדר, אבל בגיל 10 נשלח לעבוד כשוליה אצל נגר. ב-1901 היה כבר נגר עצמאי. אחרי חתונתו ב-1909 לא חזר לנגרייה, ועבד עד מלחמת העולם השנייה אצל אחיו ליאון. אחותו, רוזליה-שושנה, נישאה למשה וסטרייך, שהיה צבע ודקורטור במקצועו - ונולדו להם חמישה ילדים: שתי בנות (גניה וקרולה) ושלושה בנים (חנוך-הַנְייֵק, יצחק-איזק, ויעקב-יָאנֶק). למעט קרולה ויעקב, שעזבו את בית הוריהם ועלו לארץ ישראל בתחילת שנות ה-20, כל השאר נכחדו בשואה.
ב-1905 היה פעיל בתיאטרון חובבים ושיחק בתפקידים ראשיים בתיאטרון יידיש בקרקוב. הוא זכה להכרה על משחקו. אברהם רייזן משווה אותו לגדול שחקני יידיש באותה תקופה בפולין - שילדקרויט. יכול להיות שהוא גם היה הבמאי של המחזות אותם העלו.
ב-1909 נישא לבלומה לינדנבאום. נולדו להם ארבע בנות: שיפקה (1910), חוה (1914), לולה (1916) – שלושתן נספו בשואה – ובת רביעית שנפטרה כשהייתה בת שנה וחצי.
גבירטיג היה פעיל בתנועה הסוציאליסטית וחלק משיריו משקף זאת. למשל השירים "אין פאבריק", "גענעראל-שטרייק".
הוא סבל ממחלת לב ואף כתב עליה בשיריו "שוין פולע זעקס וואכן" (כבר שישה שבועות תמימים) בו הוא מתאר את שכיבתו בבית חולים אחרי התקף לב. וכן בשירים כמו "מיין הארץ איז פול מיט שרעק" (לבי מלא באימה), "א הייסע טרער" (דמעה חמה) ואחרים.
גבירטיג נרצח על ידי חייל נאצי במהלכה של פעולת גירוש של 6,000 יהודים מגטו קרקוב למחנה ההשמדה בלז'ץ ב-4 ביוני 1942.
שירתו

גבירטיג התפרסם בשירים שחיבר ביידיש. את שירו הראשון גענעראל-שטרייק (שביתה כללית) פרסם בשנת 1905. את הלחנים חיבר בלי שידע לקרוא תווים, ובסוף שנות ה-20 עיבדו המוזיקאים ברוך שפרבר ויוליאן הופמן את מנגינות שיריו וכתבו להם תווי נגינה. שיריו, שהתחבבו על יהודי אירופה, הושמעו מעל במות הבידור בווילנה, בקרקוב, בוורשה ובלבוב, והגיעו עד הבמות בניו יורק.
הוא כתב שירים לתיאטרון. הוא כתב למחזה "די רומענישע חתונה" וכן עבור השחקנית והזמרת מולי פיקון בזמן שהופיעה בקרקוב.
השיר "קינדער-יאָרן" (שנות ילדוּת), שנכתב כשהיה בן 40, מסמן מעבר לתקופה חדשה מבחינה אמנותית: הוא כתב פחות שירים פוליטיים ויותר שירים נוסטלגיים על ילדותו.
סדרה של שירים עוסקת בטבע ובנוף כמו "נאכן רעגן", "פארטאג אין פעלד".
את שירו המפורסם "ס'ברענט" ("שרפה, אחים, שרפה"; ידוע גם כ-"אונדזער שטעטל ברענט", ולפי תרגומו לעברית: "העיירה בוערת"), אשר כעבור זמן לא רב, בתקופת השואה, הפך למעין המנון יהודי, כתב כתגובה למצב המחמיר של יהודי פולין ולהתקפות הדמים על יהודי פולין ב-1938 (מקובל כי המאורע שהצית את כתיבת השיר היה פוגרום פשיטיק, 1936). יש מי שראו בגבירטיג שכתב את השיר כמי שחזה את האימה המתקרבת ואת השמדת יהודי אירופה. "העיירה בוערת", בגרסתו העברית והיידית, הושמע רבות ברחבי העולם בעצרות הנצחת השואה.
מבחר מכתביו

פאלקסטימליך: לידער, קרקוב: דאס ביכעל, תר"פ-1920.
מיינע לידער, קרקוב: געבירטיג-קאמיטעט אין קראקע, 1936. (מהדורות נוספות: עם תווים, ניו יורק: ארבעטער-רינג, 1942; (דריטע שטארק פאגרעסערטע אויפלאגע), שם, 1948; פריז: פארלאג דווקא ביים פארבאנד פון פוילישע יידן אין פראנקרייך, 1949; תל אביב: פארלאג י.ל. פרץ, 1986.)
ס’ברענט: (1939–1942) (מבוא: יוסף וולף), קרקוב: צענטראַלע יידישע היסטאָרישע קאָמיסיע ביים צ ק. פון פוילישע יידן אפט, 1946 – מרבית שיריו מתקופת השואה.
געקליבענע לידער (מיט נאָטן), בואנוס איירס: א’ שפריצער, 1954.
העירה בוערת: שירים (עברית: מרדכי אמיתי; עיטור ועריכה גרפית: שרגא ווייל), [תל אביב]: מורשת וספרית פועלים, תשכ"ז-1967 – מהדורה דו-לשונית, הכוללת גם מבחר של צילומי כתבי-יד מקוריים משיריו בשואה וכן מבואות והסברים על גורל כתבי-היד ודרך הצלתם.
מײַן פֿײַפֿעלע: אומבאַקאַנטע לידער (צייכענונגען: אלכסנדר באגען; רעדאקציע, הקדמה און קאלענדאריום: נתן גראָס), תל אביב: פארלאג ישראל בוך, תשנ"ז-1997 – אוסף שירים בלתי מוכרים של גבירטיג.
סיני לייכטר (עורך), אנתולוגיה לשירי עם ביידיש, כרך ה: מרדכי גבירטיג, ירושלים: מאגנס, 2000.
הנצחה

על שמו של גבירטיג נקרא רחוב בתל אביב.
שיריו כונסו בארבעה תקליטורים על ידי מנפרד לם.
לקריאה נוספת

נתן גרוס, גבירטיג: אגדה על משורר נגר (תרגום לעברית: אריה בראונר), גבעתיים: י. גרוס (הוצאה עצמית), 2009. (יצא במקור בפולנית: Zydowski bard: Gaweda o zyciu i tworczosci Mordechaja Gebirtiga, קרקוב: Księgarnia Akademicka,‏ 2000.)
נתו גרוס, דאס לעבן און שאפן פון מרדכי געבירטיג : שטריכן צו א פארשונג. בתוך: מיין פייפעלע. תל אביב : פארלאג ישראל בוך, תשנ"ז 1997
שלום חולבסקי, 'על מרדכי גבירטיג (1942-1877)', חוליות: דפים למחקר ספרות יידיש ותרבותה, 9, 2005, 417–420.
יוליה הופמן, פרטים על מרדכי גבירטיג
Gertrude Schneider (ed.), Mordechai Gebirtig: His Poetic and Musical Legacy, Praeger, 2000. (באנגלית)
הערות שוליים

↑  לעקסיקאן פון דער נייער יידישער ליטעראטור, באנד 2, עמ' 286
↑  Gertrude Schneider, Mordechai Gebirtig: His Poetic and Musical Legacy, (Greenwood Publishing Group: 2000), p. 18
↑  ייווא - אנציקלופדיה של יהודים במזרח אירופה
↑  מדריך הרחובות באתר עיריית תל אביב-יפו
| --- | --- |
בקרת זהויות :  NLI: 987007261521305171  PLWABN: 9810640784305606  BIBSYS: 1059274  BnF: cb137603554 (data)  CiNii: DA12485406  GND: 119019787  ICCU: CFIV163386  ISNI: 0000 0001 2117 450X  LCCN: n82204353  LNB: 000337501  MusicBrainz: 53d28777-717d-4ac9-9f45-7a148196fcb7  NLA: 53118229  NTA: 073459798  RERO: 02-A003285091  SNAC: w62n593z  SUDOC: 078671388  Trove: 1532906  VIAF: 192943   WorldCat (עם VIAF): 192943 
לוח זיכרון המוקדש למרדכי גבירטיג, שנקבע בעת פסטיבל התרבות היהודי השלישי בקרקוב (14 ביוני 1992) על קיר ביתו של גבירטיג ברח' ברק יוסלביץ' מס' 5 בקרקוב.
 בלוח תבליט דיוקנו, שעליו מצוין "מרדכי גבירטיג: נגר, משורר, זמר"; על פני הקשתות שמעל הדיוקן מתנוססות מילות הפואמה שלו "בלייב געזונט מיר, קראקע!" (ובפולנית: "Bądź zdrów mój Krakowie") – "היי לי בריאה, קרקוב", או במשמעות האירונית של השיר: "היי שלום" [או "שלום ולא להתראות"], קרקוב".
אליפות וימבלדון 1885

| --- | --- |
 ענף:  טניס 
 תקופת התחרות:  4 ביולי 1885 – 17 ביולי 1885 (14 ימים) 
 מספר תחרות:  9 
 עיר מארחת:  אצטדיוני הטניס בווימבלדון 
 זוכה:  גברים: ויליאם רנשו נשים=מוד ווטסון  שוגות גרבים: ויליאם רנשו, ארנסט רנשו
 → אליפות וימבלדון 1884 אליפות וימבלדון 1886 ← 
 
אליפות וימבלדון 1885 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-4 ביולי והסתיימה ב-17 ביולי. תוכנית התחרות כללה תחרויות גברים, תחרויות נשים ותחרות זוגות גברים. בכל הקטגוריות מנצחי אליפות וימבלדון 1884 הצליחו להגן על התואר.
בתחרות בנוסף לטניסאים בריטים, בתחרות זוגות השתתף טניסאי מארצות הברית.
התחרות > תחרות הגברים

התחרות נערכה בשני שלבים. בשלב הראשון 14 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני המנצח של השלב הראשון נפגש עם האלוף-משנה שעברה.
כל המשתתפים חולקו לשני בתים (8 ספורטאים בעליון ו-6 בתחתון). המנצחים נפגשו בגמר מתמודדים.
המנצח של השלב הראשון היה הטניסאי בריטי הרברט לאופורד (כמו בשנה הקודמת). ארנסט רנשו הודח על ידיו בגמר מתמודדים. ויליאם רנשו ניצח את משחק הסיום ב-4 מערכות. בכך הוא זכה באליפות החמישית ברציפות. במשחק זה נכחו 3,500 צופים.
התחרות > תחרות הנשים

בתחרות הנשים השתתפו 10 טניסאיות. בניגוד לתחרות הגברים, מנצחת אליפות וימבלדון 1884 הייתה צריכה להתחרות לצד יתר הטניסאיות. במשחק הגמר מנצחת התחרות של שנה שעברה, מוד ווטסון, נפגשה עם בלאנש בינגלי וניצחה אותה בשתי מערכות.
התחרות > תחרות הזוגות

בתחרות הזוגות השתתפו 11 זוגות, כולל הזוג שכלל טניסאי אמריקאי, שהודח בחצי הגמר. במשחק הגמר האחים רנשו ניצחו זוג בריטי אחר ב-3 מערכות. בכך ויליאם רנשו זכה במקום הראשון בתחרות נוספת לתחרות הגברים, ובסך הכל הוא זכה בפעם השביעית במקום הראשון בתחרות וימבלדון.
האחים רנשו: ויליאם רנשו בשמאל וארנסט רנשו בימין
מוד ווסטון, מנצחת התחרות
אליפות וימבלדון 1886

| --- | --- |

האחים רנשו: ויליאם רנשו משמאל וארנסט רנשו מימין
 ענף:  טניס 
 תקופת התחרות:  3 ביולי 1886 – 18 ביולי 1886 (16 ימים) 
 מספר תחרות:  10 
 עיר מארחת:  אצטדיוני הטניס בווימבלדון 
 זוכה:  גברים:ויליאם רנשו נשים:בלאנש בינגלי זוגות גברים:ויליאם רנשו, ארנסט רנשו
 → אליפות וימבלדון 1885 אליפות וימבלדון 1887 ← 
 
אליפות וימבלדון 1886 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-3 ביולי והסתיימה ב-17 ביולי. תוכנית התחרות כללה תחרויות גברים, תחרויות נשים ותחרות זוגות גברים. תחרות זו הייתה תחרות נוספת בסדרה בה הופגנה שליטת האחים רנשו בטניס הבריטי.
התחרות > תחרות הגברים

התחרות נערכה בשני שלבים. בשלב הראשון 23 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני המנצח של השלב הראשון נפגש עם האלוף-משנה שעברה.
כול המשתתפים חולקו לשני בתים (12 בעליון ו-11 ספורטאים בתחתון). המנצחים נפגשו בגמר מתמודדים.
המנצח של השלב הראשון היה טניסאי בריטי הרברט לאופורד (בפעם השלישית ברציפות). ויליאם רנשו ניצח משחק הסיום בארבע מערכות. בכך הוא זכה באליפות השישית ברציפות.
התחרות > תחרות הנשים

בתחרות הנשים השתתפו שמנוה טניסאיות. כמו בתחרות גברים, הטניסאיות התחרו על הזכות להיפגש במשחק האחרון עם מנצחת אליפות וימבלדון 1885. בלאנש בינגלי הצליחה לנצח בגמר מתמודדות. במשחק עם מוד ווטסון היא ניצחה אותה בשתי מערכות ובכך זכתה בתואר.
התחרות > תחרות הזוגות

בתחרות הזוגות השתתפו 7 זוגות שהתחרו על הזכות להתמודד מול האחים רנשו על תואר האלוף. במשחק הגמר האחים רנשו ניצחו זוג בריטי אקלוד פרר/ארטור סטנלי בארבע מערכות. בכך ויליאם רנשו זכה במקום הראשון בתחרות נוספת לתחרות גברים, ובסך הכול הוא זכה בפעם השמינית במקום ראשון בתחרות וימבלדון.
בלאנש בינגלי, מנצחת התחרות
ג'ין טריפלהורן

| --- | --- |

ג'ין טריפלהורן בשנת 1992
 לידה:  10 ביוני 1963 (בת 61) אוקלהומה, ארצות הברית 
 מדינה:  ארצות הברית 
 תקופת הפעילות:  מ-1982 
 מקום לימודים:  בית הספר ג'וליארד  אוניברסיטת טולסה  Edison Preparatory School 
 בן או בת זוג:  לילנד אורסר (2000–?) 
 פרופיל ב-IMDb
 
ג'ין מארי טריפלהורן (באנגלית: Jeanne Marie Tripplehorn; נולדה ב-10 ביוני 1963) היא שחקנית קולנוע וטלוויזיה אמריקאית.
ביוגרפיה

טריפלהורן נולדה בטולסה, אוקלהומה, בתם של סוזן וטום טריפלהורן, ששימש כגיטריסט בלהקה "גארי לואיס ונערי השעשועים". כשהייתה בת שנתיים הוריה התגרשו. היא השלימה את לימודיה בתיכון אדיסון בשנת 1981 וסמסטר נוסף למדה באוניברסיטת טולסה. מאוחר יותר, טריפלהורן נרשמה ללימודי משחק בבית הספר "ג'וליארד" והצטרפה ללימודי המחזור ה-19 שכלל בין היתר את השחקנית לורה ליני.
קריירה

טריפלהורן התפרסמה בעיקר הודות לתפקידה במותחן "אינסטינקט בסיסי" לצד מייקל דאגלס, בסרט "הפירמה" לצד טום קרוז ובסרט "עולם המים" לצדו של קווין קוסטנר, בנוסף ידועה בתור דמותה של "לידיה" בסרט "דלתות מסתובבות". בשנים 2006–2011 השתתפה כשחקנית ראשית בסדרת הדרמה "אהבה גדולה" של רשת HBO. מלבד הקריירה הקולנועית והטלוויזיונית השתתפה טריפלהורן בתיאטרון ברודוויי במחזות "שלוש אחיות" ו"טרו" ומאוחר יותר שיחקה לצד ואל קילמר במחזה "Tis Pity She's a Whore". טריפלהורן השתתפה בעונות 8 ו-9 של סדרת הדרמה והפשע "מחשבות פליליות".
ב-2020 תעלה המיני-סדרה "גברת אמריקה" ברשת FOX, בכיכובה של טריפלהורן לצד קייט בלאנשט ורוז ביירן. בשנת 2022 החלה לשחק בסדרת הדרמה התקופתית "העידן המוזהב" מבית היוצר של ג'וליאן פלוז לרשת HBO.
חיים אישיים

טריפלהורן התארסה בעבר לשחקן בן סטילר אך השניים נפרדו. כיום היא נשואה לשחקן לילנד אורסר (אנ') ולשניים נולד ילד בשנת 2002. סבתה של טריפלהורן, ג'ין נילי, הופיעה בסרט "מציאות נושכת" שגם טריפלהורן הופיעה בו.
פילמוגרפיה

| שנה | סרט | תפקיד | הערות |
| --- | --- | --- | --- |
| 1992 | אינסטינקט בסיסי | בת' |  |
| 1993 | הלילה שבו מעולם לא נפגשנו |  |  |
| 1993 | הפירמה |  |  |
| 1994 | מציאות נושכת |  |  |
| 1995 | עולם המים | הלן |  |
| 1997 | עד שבאת |  |  |
| 1997 | מחסל המשרד |  |  |
| 1998 | Monument Ave. | אנני |  |
| 1998 | דלתות מסתובבות |  |  |
| 1998 | עד החתונה זה יעבור |  |  |
| 1999 | מיקי עיניים כחולות |  |  |
| 2000 | סרט גנוב |  |  |
| 2000 | טיימקוד |  |  |
| 2000 | פרנואיד |  |  |
| 2000 | הכל יחסי באהבה |  |  |
| 2002 | שומר אחי |  |  |
| 2002 | סחף חושים |  |  |
| 2005 | חובבנים עד הסוף |  |  |
| 2007 | המלכודת |  |  |
| 2008 | רסיסים |  |  |
| 2008 | אנשים שבורי כנפיים |  |  |
| 2010 | מטורף מבחוץ |  |  |
| 2010 | Morning |  |  |
| 2011 | חמש |  | סרט טלוויזיה |
| 2013 | איש מושלם |  |  |
| 2019 | גלוריה בל |  |  |
| 2022–הווה | העידן המוזהב | סילביה צ'מבליין | סדרת טלוויזיה |
| 2022–הווה | רשימת החיסול | לוריין הארטלי | תפקיד ראשי; 8 פרקים |
ג'המאי סימפסון-פוזי

ג'המאי סימפסון-פוזי (באנגלית: Jahmai Simpson-Pusey; נולד ב-4 בנובמבר 2005 בהאדרספילד שבאנגליה) הוא כדורגלן אנגלי המשחק בעמדת הבלם בקבוצת מנצ'סטר סיטי מהפרמייר ליג.
קריירת מועדונים

סימפסון-פוזי נולד בהאדרספילד שבמערב יורקשייר. בגיל 8 הצטרף לאקדמיה של מנצ'סטר סיטי. בחודש יולי 2023 חתם על חוזה מקצועני ראשון במועדון. ב-30 באוקטובר 2024 ערך את הופעת הבכורה שלו בקבוצה הבוגרת של המועדון, בהפסד 2-1 לטוטנהאם הוטספר במסגרת שלב שמינית הגמר של גביע הפוטבול ליג לעונת 2024/2025. ב-5 בנובמבר ערך את הופעת הבכורה שלו בליגת האלופות, בהפסד 4-1 לספורטינג ליסבון במסגרת שלב הבתים לעונת 2024/2025. ב-9 בנובמבר ערך את הופעת הבכורה שלו בפרמייר ליג, בהפסד 2-1 לברייטון אנד הוב אלביון במסגרת המחזור ה-11 לעונת 2024/2025.
הערות שוליים

↑  Paul Hirst, Howard Wilkinson’s son aims to lead Man City to FA Youth Cup glory, www.thetimes.com, ‏2024-05-09 (באנגלית)
↑  Joe Bray, I had trials at United - but City did 'proper' sessions so I joined them instead, Manchester Evening News, ‏2024-05-09 (באנגלית)
↑  Who is City’s Jahmai Simpson-Pusey?, OneFootball, ‏2024-11-26 (באנגלית)
↑  Joe Bray, Five Man City youngsters confirm new professional contracts, Manchester Evening News, ‏2023-07-03 (באנגלית)
↑  Sporting 4-1 Manchester City: Incoming Man Utd boss Ruben Amorim's side come back to inflict Champions League thrashing, Sky Sports (באנגלית)
↑  Aarons, Ed (2024-11-09). "Manchester City losing streak goes on as Brighton pull off comeback win". The Observer (באנגלית בריטית). ISSN 0029-7712. נבדק ב-2024-11-26.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'המאי סימפסון-פוזי".
חטיבת כוח האדם

חטיבת כוח אדם (בר"ת: חטכ"א) היא חטיבה במטה זרוע היבשה של צבא ההגנה לישראל.
החטיבה אחראית על כל תחום משאבי האנוש בזרוע היבשה וכפופה מקצועית לאגף כוח האדם במטה הכללי של צה"ל.
החטיבה אחראית על ניהול, פיתוח וטיפוח המשאב האנושי בזרוע היבשה. ראש החטיבה הוא קצין בדרגת תת-אלוף ונקרא ראש חטיבת כוח האדם (רחכ"א). ראש החטיבה הוא תא"ל אהוד ביבי.
תחומי אחריות

איתור, תכנון, ניהול והקצאת תגבורות כוח האדם בזרוע היבשה.
תכנון האיוש, הקידום וסיווג כוח האדם בזרוע היבשה.
קביעת מדיניות הכשרת כוח האדם ופיקוח על ביצועה.
מבנה החטיבה

מחלקת כ"א סדיר
ענף כ"א לחימה - אחראי על כלל לחימת חיל הרגלים, חיל האיסוף הקרבי וחיל הגנת הגבולות, חיל השריון, חיל ההנדסה וחיל התותחנים. ענף לחימה מהווה כתובת מקצועית ורלוונטית ועוסק בעולמות בניין כ"א וכשירות המסגרות ללחימה.
ענף כ"א תומכ"ל - אחראי על כלל תומכי הלחימה ביחידות השונות בזרוע. אחראי על מיון ושיבוץ חיילים בחילות התומכ"ל של זרוע היבשה ובהם חיל הלוגיסטיקה, חיל הטכנולוגיה והאחזקה וחיל הרפואה.
ענף תכנון מקורות - אחראי על תכנון חלוקת המקורות של לוחמים ותומכי הלחימה בזרוע.
מחלקת כ"א מילואים
ענף חוגרים מילואים
ענף סגל מילואים
ענף תו"ם
מחלקת הסגל
ענף סגל סדיר
ענף תבונ"ה
ענף מעו"ף
ענף פרט
ענף יח"ש
ענף מד"ה